कैब ड्राइवर उमेश शर्मा और उनका दोस्त हेमंत रात को खाना खाने जा रहे थे, इसी दौरान यह घटना हुई थी। हेमंत ने पुलिस को बताया कि वह कार के भीतर आपस में बात कर रहे थे, तभी पीछे से दूसरी कार वाले ने हॉर्न देना शुरू कर दिया। शर्मा ने इस दौरान कार को दायीं तरफ से आगे जाने का इशारा किया, लेकिन इस दौरान दोनों की कार का साइड मिरर आपस में छू गया, जिसके बाद दोनों में तीखी बहस होने लगी। हेमंत ने बताया कि जब उसने बीच बचाव करने की कोशिश की तो इसी दौरान एक व्यक्ति ने पिस्तौल निकाल ली और धमकी देने लगा।